ভূত তাড়ানোর নাম করে ধর্ষণ! ওঝা গ্রেফতার
ভূত তাড়ানোর নাম করে এক নারীকে ধর্ষণের অভিযোগ উঠেছে ওঝার বিরুদ্ধে।







নির্যাতিতার অভিযোগের ভিত্তিতে ওই ওঝাকে গ্রেফতার করেছে পুলিশ। ঘটনাটি ভারতের উত্তরপ্রদেশে ঘটেছে।




পুলিশ শনিবার ভাকিল রাজ শেখ নামে ওই ওঝাকে গ্রেফতার করেছে। পুলিশ জানিয়েছে, গত ২৯ ডিসেম্বর তাদের কাছে অভিযোগ করেন ধর্ষণের শিকার ওই নারী।
তার অভিযোগ, ভূত তাড়ানোর কথা বলে তাকে নিজের বাড়িতে ডেকে পাঠিয়েছিলেন ভাকিল। কিন্তু একা পেয়ে সেখানে তাকে ধর্ষণ করেন অভিযুক্ত।
স্থানীয় এসপি যশবীর সিংহ জানান, নারীর অভিযোগের ভিত্তিতে একাধিক ধারায় অভিযুক্তের বিরুদ্ধে মামলা করা হয়েছে।
অভিযোগ পাওয়ার পর থেকেই ভাকিলের সন্ধান চলছিল। কিন্তু তাকে খুঁজে পাওয়া যাচ্ছিল না। অবশেষে শনিবার গোপন সূত্রে খবর পেয়ে একটি হোটেলে হানা দেয় পুলিশ। সেখান থেকে গ্রেফতার হন অভিযুক্ত।

ভূত তাড়ানোর নাম করে এক নারীকে ধর্ষণের অভিযোগ উঠেছে ওঝার বিরুদ্ধে।